Nmixx

Nmixx (, ոճակերպվում է որպես NMIXX, արտասանվում՝ Էնմիքս), հարավկորեական գըրլ-բենդ, որը կազմավորվել է 2022 թվականին «SQU4D»-ի կողմից, «JYP Entertainment» սաբ-լեյբլի կողմից։ Խումբը կազմված է 7 հոգուց՝ Լիլի, Հեվոն, Սոլյուն, Ջիննի, Բեյ, Ջիու և Կյուջին։ նրանք դեբյուտով հանդես են եկել 2022 թվականի փետրվարի 22-ին երաժշտական «Ad Mare» ալբոմով։

Անվանում 
«Nmixx»-ը հապավում է, որտեղ «N» նշանակում է  «Now» (հիմա), «New» (նոր), «Next» (հաջորդ), իսկ «Mix»՝ նոր համակցություններ և բազմազանություն։ Այսպիսով, խումբը ցանկանում է նոր ուղղություն ցույց տալ քեյ-փոփ արդյունաբերությունում իրենց արտասովոր երաժշտական համադրությունների միջոցով։

Պատմություն

Նախադեբյուտ 
2021 թվականի հուլիսի 8-ին բացվեցին «JYPn»-ի սոցիալական ցանցերի էջերը,, որոնցով ցուցադրվեց «Blind Package» վերնագրով թիզերը։

Հուլիսի 9-ին ցուցադրվեց երկրորդ թիզերը, որը պարունակում էր «Your Next Favorite Girl Group» արտահայտությունը, ինչը խոսակցությունների առիթ տվեց, որ շուտով «JYP Entertainment»-ի կողմից դեբյուտով հանդես կգա նոր աղջիկների խումբ։ Այդ օրը ավելի ուշ «JYP Entertainment»-ը հաստատեց, որ նրանք նոր աղջիկների խումբ կներկայացնեն 2022 թվականի փետրվարին, և որ «Blind Package» վերնագրով սահմանափակ թողարկման դեբյուտային սինգլը վաճառքում կլինի ընդամենը 10 օր՝ հուլիսի 16-25-ը և այն կարելի է ձեռք բերել միայն նախավաճառքի ժամանակաշրջանում։ «Blind Package»-ը թողարկվելու է այն ժամանակ, երբ խումբը դեբյուտով հանդես կգա, այսինքն 2022 թվականի փետրվարին և բաղկացած կլինի սահմանափակ թողարկմամբ CD-ից, ֆոտոգրքից, պաստառից, խմբի անդամներից մեկի քարտից և այլն։ Հուլիսի 22-ին պարզվեց, որ «Blind Package»-ի նախավաճառքը արդեն հասել է 40000 օրինակի։ Հուլիսի 27-ին «JYP Entertainment»-ը հայտնեց, որ նախավաճառքի ավարտից հետո «Blind Package» ալբոմից վաճառվել է 60000 օրինակ։ Օգոստոսի 6-ին «JYP Entertainment»-ը «JYPn»-ի Յություբյան ալիքում տեղադրեց 3 անդամների՝ Ջիննիի, Ջիվուի և Կյուջինի պարային քավեր տարբերակի տեսահոլովակը։ Օգոստոսի 20-ին թողարկվեց Ջինիի նոր քավեր տարբերակի տեսահոլովակը։ Սեպտեմբերի 3-ին խմբի չորրորդ անդամ Սոլյունը ներկայացվեց Լի Սոնմիի «Full Moon» երգի քավեր տարբերակի միջոցով։

Հոկտեմբերի 8-ին թողարկվեց Դուա Լիպայի «Break My Heart» երգի քավերը, որտեղ ներկայացված էր Բեյը։ Նոյեմբերի 5-ին թողարկվեց Ստեֆանի Պոետրիի «I Love You 300» երգի քավերը, որտեղ ներկայացված էր Հեվոնը։ Նոյեմբերի 19-ին ներկայացվեց Լիլին։

Դեկտեմբերի 10-ին «JYP Entertainment»-ը հաստատեց բոլոր յոթ անդամներին և հայտարարեց, որ խմբի դեբյուտը տեղի կունենա 2022 թվականի փետրվարին։

2022։ Դեբյուտ «Ad Mare»-ի հետ 
2022 թվականի հունվարի 26-ին «JYP Entertainment»-ը հաստատեց խմբի անունը որպես NMIXX և բացվեցին նրանց սոցիալական ցանցերի էջերը։ Հունվարի 27-ին թողարկվեց խմբի թրեյլերը՝ «New Frontier: Declaration» վերնագրով։ Տեսահոլովակի հնչյունավորման պատասխանատուն Լիլին էր։

Հունվարի 27-ին թողարկվեց խմբի դեբյուտային թրեյլերը։

Փետրվարի 3-ին հայտնվեց մի պաստառ, որը հայտնում է այն մասին, որ խմբի առաջին սինգլ ալբոմը կթողարկվի 2022 թվականի փետրվարի 22-ին և կվերնագրվի «Ad Mare»։

Փետրվարի 4-ին «Spotify»-ի միջոցով թողարկվեց «Now It's Time!: We are NMIXX» ալբոմը։ Խմբի անդամները խոսեցին հայեցակարգի և իրենց առաջին սինգլից ստացած զգացողությունների մասին։

Մասնակիցներ 
(«JYP Entertainment»-ի տվյալների համաձայն՝ մասնակիցները չունեն պաշտոնական և հատուկ դերեր, հայտնել են միայն այն մասին, որ բոլոր մասնակիցները հանդիսանում են վոկալիստներ, պարողներ և վիժուալներ)

Սկավառակագրություն 
 Ad Mare (2022)

Ծանոթագրություններ 

Կորեական երաժշտական խմբեր